Diari Oficial de la Generalitat Valenciana


Sumari del DOGV 8853, del 09-07-2020 (2020/4929)

Notificació de la sentència i interlocutória de rectificació dictades en el procediment de divorci contenciós número 1357/2018.
-------------------------------------------------------------------------------------------------------------------------------

### Dades del document

Número de DOGV
:   8853

Data del DOGV
:   09-07-2020

Secció del DOGV
:   IV. ADMINISTRACIÓ DE JUSTÍCIA

Número del document
:   2020/4929


Organisme emissor
:   Jutjat de Primera Instància Número 6 d'Elx

Tipus de document
:   Edicte

Notificació de la sentència i interlocutória de rectificació dictades en el procediment de divorci contenciós número 1357/2018. [2020/4929]  
En el judici de referència s'ha dictat la sentència de data 25 de març de 2020, la dispositiva i la interlocutòria de rectificació, de data 20 de maig de 2020, de la qual diuen literalment:  
  
Dispositiva  
Que estime la demanda interposada i declare dissolt per divorci el matrimoni constituït per Gabriela Mohamed Berkani i Malika Benyagoub, el 15 d'abril de 1987, amb els efectes legals inherents a aquesta declaració, queda dissolt el règim econòmic matrimonial i queden revocats els consentiments i poders que els cònjuges s'hagueren atorgat entre si i cessa, excepte pacte en contra la possibilitat de vincular béns privatius de l'altre cònjuge en l'exercici de la potestat domèstica. S'estableixen les següents mesures:  
  
1r. La persona descendent menor queda sotmesa a la pàtria potestat de tots dos progenitors.  
L'exercici conjunt de la pàtria potestat implica la participació de tots dos progenitors en les decisions rellevants que afecten el fill, especialment, en l'àmbit educatiu, sanitari, religiós i social.  
Per això, tots dos hauran d'intervindre necessàriament en l'elecció o canvi de centre o model educatiu o activitats extraescolars a realitzar; en l'autorització de qualsevol intervenció quirúrgica, tractament mèdic no banal o tractament psicològic, tant si comporta alguna despesa com si està cobert pel sistema públic de sanitat o per alguna assegurança privada, sempre que no siga suficient el mer consentiment del menor; en la decisió sobre la realització o no d'un acte religiós o social rellevant, així com en la manera de dur-lo a terme, sense que sobre aquest tema tinga prioritat el progenitor amb qui es trobara el menor en el moment de ser realitzat; en el canvi de domicili, sempre que siga rellevant, en el sentit de dificultar o impedir el compliment del règim de visites vigent; i en l'autorització per a l'eixida del territori nacional.  
  
A falta d'acord, haurà de sotmetre's la decisió a l'autoritat judicial corresponent promovent un expedient de jurisdicció voluntària, per desacord en l'exercici conjunt de la pàtria potestat, conforme amb les previsions de l'art.156 C. C.  
No obstant això, el progenitor que es trobe en companyia del fill podrà adoptar decisions respecte a aquest, sense prèvia consulta a l'altre progenitor, en els casos en què existisca una situació d'urgència o es tracte de qüestions poc transcendents o rutinàries, que en el normal transcurs de la vida amb un menor poden produir-se.  
Tots dos progenitors tenen el deure d'informar-se, mútuament, de totes les qüestions rellevants que afecten el seu fill, sempre que el coneixement d'aquelles no el puga obtindre per si mateix el progenitor que no estiga en companyia del menor en el moment en què es produïsquen (per exemple, malaltia), la qual cosa no succeeix en el cas de qüestions escolars, extraescolars o metgesses ordinàries, entre d'altres, en les quals els professionals que s'ocupen dels menors tenen l'obligació de subministrar, tant al pare com a la mare, qualsevol informació que els sol·liciten sobre el seu fill, per ser tots dos titulars de la pàtria potestat.  
  
2n. S'atribueix a la mare la guarda i custòdia de la persona descendent menor.  
3r. No s'estableix règim de visites a favor del pare.  
4t. S'assenyala la quantitat de cent cinquanta euros (180 ?) mensuals en concepte d'aliments en favor de la persona descendent menor, quantitat que el pare ingressarà els primers 5 primers dies de cada mes en el compte que designe de la mare, que s'actualitzarà anualment conforme amb les variacions de l'IPC, havent d'abonar cada progenitor el 50 % de les despeses extraordinàries que puguen ocasionar la menor, en els termes expressats en el fonament sisé. La primera mensualitat serà la corresponent a octubre de 2018, data d'interposició de la demanda.  
  
5é. No pertoca fixar pensió d'aliments a favor del descendent major d'edat \*\*\*\*, ni a favor del descendent major \*\*\*\*.  
6é. Mohamed Berkani haurà d'abonar a Malika Beyagoub la quantitat de cent huitanta euros (180 ?) mensuals en concepte de pensió compensatòria amb caràcter vitalici. La quantitat haurà de ser ingressada en els cinc primers dies de cada mes, en el compte que designe la part actora, i s'actualitzarà anualment conforme amb l'IPC. La primera mensualitat serà la corresponent a març de 2020.  
7é. No s'aprecien motius per a imposar les costes processals a cap dels litigants.  
Una vegada ferma la present sentència, remeteu-ne un testimoniatge de la sentència al Registre Civil Central, juntament amb un testimoniatge de les inscripcions de matrimoni i naixement del menor descendent \*\*\*\*, aportades per la mare, pPer a anotar l'exercici exclusiu de la pàtria potestat al marge de la inscripció del naixement del fill menor i del divorci.  
Notifiqueu aquesta resolució a les parts i feu-los saber que és susceptible de ser recorreguda en apel·lació dins dels vint dies hàbils següents a la notificació, per a la resolució per l'Audiència Provincial d'Alacant.  
Publicació. L'anterior resolució ha sigut donada, llegida i publicada per la jutgessa que la subscriu mentre es trobava celebrant audiència pública en el dia de la seua data davant el lletrat de l'Administració de justícia; en done fe.  
  
Interlocutòria   
Magistrada jutgessa que la dicta: Virginia Lourdes Miranzo Gambin  
Lloc: Elx (Alacant)  
Data: 20 de maig de 2020  
Antecedents de fet  
Primer. En el present judici s'ha dictat sentència de data 25.03.2020, que ha sigut notificada a les parts.  
Segon. En la resolució, en la dispositiva s'expressa:  
«Que estime la demanda interposada, i declare dissolt per divorci el matrimoni constituït per Gabriela Mohamed Berkani i Malika Benyagoub, el 15 d'abril de 1987», quan en realitat s'hauria d'haver expressat:  
  
«Que estime la demanda interposada i declare dissolt per divorci el matrimoni constituït per Mohamed Berkani i Malika Benyagoub, el 15 d'abril de 1987»  
En el punt 4t de la dispositiva s'expressa:  
«4t. S'assenyala la quantitat de cent cinquanta euros (180 ?) mensuals en concepte d'aliments en favor de la persona descendent menor, quantitat que el pare ingressarà els primers 5 primers dies de cada mes en el compte que designe de la mare», quan, en realitat, s'hauria d'haver expressat:  
«4t. S'assenyala la quantitat de cent huitanta euros (180 ?) mensuals en concepte d'aliments en favor de la persona descendent menor, quantitat que el pare ingressarà els primers 5 primers dies de cada mes en el compte que designe de la mare.»  
Tercer. La procuradora C. Bonete Molla, ha presentat un escrit en data 04.05.2020 en què sol·licita la rectificació dels errors anteriorment ressenyats.  
Fonaments de dret  
Únic. L'article 214.1 de la Llei 1/2000, d'enjudiciament civil (LECn), després de proclamar el principi que els tribunals no podran variar les seues resolucions una vegada signades, permet, no obstant això, en l'apartat 3, rectificar errors materials manifestos o errors aritmètics que s'hagueren pogut cometre, rectificació que pot tindre lloc en qualsevol temps.  
En el present cas l'error, ara advertit, és manifest, com es desprén de la simple lectura de les actuacions, per la qual cosa pertoca rectificar-lo.  
  
Part dispositiva  
Es rectifica la sentència de data 25.03.2020 en la part dispositiva, en el sentit que, on es diu:  
«Que estime la demanda interposada, i declare dissolt per divorci el matrimoni constituït per Gabriela Mohamed Berkani i Malika Benyagoub, el 15 d'abril de 1987.»  
Ha de dir:  
«Que estime la demanda interposada, i declare dissolt per divorci el matrimoni constituït per Mohamed Berkani i Malika Benyagoub, el 15 d'abril de 1987.»  
En el punt 4t de la dispositiva, on es diu:  
«4t. S'assenyala la quantitat de cent cinquanta euros (180 ?) mensuals en concepte d'aliments en favor de la persona descendent menor, quantitat que el pare ingressarà els primers 5 primers dies de cada mes en el compte que designe de la mare.»  
Ha de dir:  
«4t. S'assenyala la quantitat de cent huitanta euros (180 ?) mensuals en concepte d'aliments en favor de la persona descendent menor, quantitat que el pare ingressarà els primers 5 primers dies de cada mes en el compte que designe de la mare.»  
  
Manera d'impugnació: contra aquesta resolució no és possible interposar cap recurs, sense perjudici dels recursos que pertoquen, si escau, contra la resolució a la qual es refereix la sol·licitud d'aclariment.  
Ho acorda, mana i signa SS.  
Atés que es desconeix el domicili o la residència actuals de la part demandada, de conformitat amb el que es disposa en els articles 156.4 i 164 de la Llei 1/2000, d'enjudiciament civil, s'ha acordat la publicació d'aquest edicte en el Diari Oficial de la Generalitat Valenciana per a efectuar la diligència de notificació de la sentència i interlocutòria de rectificació a Mohamed Berkani.  
  
Elx, 9 de juny de 2020.- El lletrat de l'Administració de justícia: Jesús Larrosa Abellán.